CELEX: C2005/019/65
Language: lv
Date: 2005-01-22 00:00:00
Title: lieta T-427/04: Prasība pret Eiropas Kopienu Komisiju, ko Francijas Republika iesniedza 2004. gada 13. oktobrī

22.1.2005   
            
            
               LV
            
            
               Eiropas Savienības Oficiālais Vēstnesis
            
            
               C 19/31
            
         Prasība pret Eiropas Kopienu Komisiju, ko Francijas Republika iesniedza 2004. gada 13. oktobrī
   (lieta T-427/04)
   (2005/C 19/65)
   tiesvedības valoda - franču
   Eiropas Kopienu Pirmās instances tiesā 2004. gada 13. oktobrī izskatīšanai ir iesniegta prasība pret Eiropas Kopienu Komisiju, ko cēla Francijas Republika, kuru pārstāv Ronny Abraham, Géraud de Bergues un Stéphanie Ramet, kas norādīja adresi Luksemburgā.
   Prasītājas prasījumi Pirmās instances tiesai ir šādi:
   
               —
            
            
               atcelt pilnībā Komisijas 2004. gada 2. augusta Lēmumu Nr. C(2004) 3061 par valsts atbalstu, ko Francija sniedza France Télécom;
            
         
               —
            
            
               piespriest Eiropas Kopienu Komisijai atlīdzināt izdevumus.
            
         Pamati un galvenie argumenti
   Šajā lietā apstrīdētajā lēmumā noteikts, ka uzņēmējdarbības nodokļa režīms, kas tika piemērots France Télécom laikā no 1994. gada janvāra līdz 2002. gada decembrim, bija ar kopējo tirgu nesaderīgs valsts atbalsts.
   Savu prasījumu pamatojumam prasītāja uzsver, pirmkārt, ka Komisija ir pieļāvusi acīmredzamu kļūdu vērtējumā, kā arī tiesisku maldību. Šajā sakarā viņa apstrīd Komisijas veikto saskaņā ar 1990. gada 2. jūlija Likumu Nr. 90-568 par pasta un France Télécom pakalpojumu organizāciju FT piemērojamā nodokļu režīma analīzi. Tādējādi Komisija, no vienas puses, kā jauktus ir kvalificējusi FT laikā no 1991. līdz 1993. gadam veiktos nodokļu atskaitījumus, kaut arī tie pēc būtības bija tīri nodokļu maksājumi, un, no otras puses, uzskatījusi, ka FT laikā no 1991. līdz 2002. gadam bija pakļauta diviem dažādiem nodokļu režīmiem, kaut arī runa bija par vienotu nodokļu režīmu, kas bija iedalīts divos periodos. Tādējādi atbildētājai laikā no 1991. līdz 2002 gadam būtu bijis jāmaksā kompensācijas.
   Prasītāja tāpat uzskata, ka ir pārkāpts Regulas Nr. 659/1999 (EK), ar ko nosaka sīki izstrādātus noteikumus EK līguma 93. panta piemērošanai, 15. pants, jo Komisijai būtu bijis jāņem vērā, ka no dienas, kad tika piešķirts iespējamais atbalsts, t.i., 1990. gada 2. jūlija, kad Likums Nr. 90-568 pilnībā un galīgi noteica attiecīgo nodokļu režīmu, un atbildētājas pirmo lūgumu sniegt informāciju 2001. gada 28. jūnijā pagājuši vairāk kā desmit gadi.
   Bez tam prasītāja atsaucas arī uz tiesiskās paļāvības principa pārkāpumu, jo apstrīdētajā lēmumā pieprasīts atmaksāt atbalstu FT, kā arī uz tiesību uz aizstāvību pārkāpumu, jo Komisija secinājusi, ka ir ticis sniegts valsts atbalsts, nedodot Francijas iestādām iespēju izteikt savu viedokli par būtisku Komisijas argumentācijas sastāvdaļu, proti, FT laikā no 1991. līdz 1993. gadam veikto atskaitījumu jaukto raksturu.